b'\n_START_ARTICLE_\nGustav Kutsar\n_START_PARAGRAPH_\nGustav Kutsar (s\xc3\xbcndinud 31. jaanuaril 1965 Viljandis) on eesti vaimulik ja s\xc3\xb5jav\xc3\xa4elane._NEWLINE_Ta alustas \xc3\xb5pinguid 1989. aastal Usuteaduse Instituudis ja ordineeriti 5. detsembril 1989 diakoniks ning 16. jaanuaril 1991 \xc3\xb5petajaks, teenides samal ajal Saaremaa Jaani, Karja ja Valjala kogudusi ning oli ka Muhu koguduse hooldaja\xc3\xb5petajaks (1991-1993). 1993 s\xc3\xbcgisel tegi Kutsar Konsistooriumile ettepaneku taastada P\xc3\xb6ide kogudus - sellega oli ajaloolise P\xc3\xb6ide kiriku juures vaimulik elu taas aktiveerunud. T\xc3\xa4iesti uue koguduse, Orissaare P\xc3\xbcha Vaimu koguduse, asutas 1994. aastal Gustav Kutsar Orissaare alevisse, kus algul k\xc3\xa4idi koos eramajas. Hiljem, 1996. aastal, rajati mere \xc3\xa4\xc3\xa4rde P\xc3\xbcharistile koguduse t\xc3\xb6\xc3\xb6ks vajalikud ruumid, ostes selleks kohaliku p\xc3\xb5llumajandus\xc3\xbchistu k\xc3\xa4est senise Paasiku Matkamaja._NEWLINE_Kohaliku omavalitsuse t\xc3\xb6\xc3\xb6s on Gustav Kutsar osalenud kahel korral: 1996. aastast oli ta Orissaare valla volikogu liige ning perioodil 1999-2002 Valjala vallavolikogu esimees._NEWLINE_Septembris 2000 m\xc3\xa4\xc3\xa4rati ta Tartu Maarja koguduse hingekarjaseks . 2002. aastal osales reservkaplanite v\xc3\xa4lja\xc3\xb5ppel ning alustas teenistust Narva-J\xc3\xb5esuu Piirivalve V\xc3\xa4lja\xc3\xb5ppekeskuse kaplanina. T\xc3\xa4iendas end Kanadas kaplanitekoolis, mille l\xc3\xb5petas 2003. aastal ._NEWLINE_Kalevi jalav\xc3\xa4epataljoni (endine Rahuoperatsioonide Keskus) kaplanina k\xc3\xa4ivitas ta 2005. aastal Missiooniperede Toetusprogammi  Avaldanud mitmeid artikleid sel teemal ning hiljem kokkuv\xc3\xb5etuna raamatus "Missiooni varjud" ._NEWLINE_Kutsar kaitses 2007. aastal Tartu \xc3\x9clikooli sotsiaalteaduskonna politoloogias magistrit\xc3\xb6\xc3\xb6 "V\xc3\xa4\xc3\xa4rtuste ja v\xc3\xa4\xc3\xa4rtuss\xc3\xbcsteemide anal\xc3\xbc\xc3\xbcs tsiviil-militaarsuhetes: Eesti n\xc3\xa4ide"._NEWLINE_3. jaanuaril 2016 p\xc3\xbchitseti ta Kaitsev\xc3\xa4e peakaplaniks.\n_START_SECTION_\nTunnustused\n_START_PARAGRAPH_\nKaitsev\xc3\xa4gi tunnustas Gustav Kutsarit teeneteristiga 2010. aastal . Lisaks on Kutsar saanud 2011. aastal EELK III j\xc3\xa4rgu teeneteristi .'